open-index/open-wikipedia-markdown huggingface dataset:
Leni Robredo

La **Maria Leonor Sto. Tomas Gerona**, ciamada **Leni**, maridada **Robredo** (Naga, 23 aprile 1964), a l’è ona politica e avocatessa filipina, 16° Vicepresidentessa di Filipine  del 30 de sgiusgn del 2016

A l’è stada la mier del Jesse Robredo, ex Sindich de Naga e member del gabinet presidenzial del Benigno Aquino III, mort a causa d’on incident aereo in del 2012. El tragich aveniment l’ha aumentad la soa popolarità in tra i citadin de la resgion e in del masg del 2013 l’è stata elensgiuda  rapresentanta de la provincia de Camarines Sur in la Camera di rapresentant di Filipine. El 5 de otober 2015 l’ha nonziad oficialment la soa candidadura come vicepresidentessa di Filipine per i elezzion del 2016, di quai l’è sortida vitoriosa a la fin d’on testa a testa debon stret col favorid Bongbong Marcos.

## Biografia
La Maria Leonor Santo Tomas Gerona l’è nassuda el de 23 avril del 1964, fioeula del giudes Antonio Gerona e de la Salvacion Sto. Tomas.

### Vita privada
L’è stada maridada del 1987 al 2012 col Jesse Robredo, e con lù la gh’ha havud trè fioeule: la Jillian Therese, la Jessica Marie e la Janine Patricia.

## Note


## Ligam de foeura

* 
* Sito web ufficiale
Reoport de Berghem-Oeuri

El **Reoport de Berghem-Oeuri** (IATA: **BGY**, ICAO: LIME), ciamad ofizzialament *Aeroporto Internazionale Il Caravaggio* (Reoport Internazzional "El Carevasg"), cognossud anca cont el nom comercial de **Milan Bergamo Airport,** l'è on reoport internazzional italian civil e militar sit a Oeuri, aproeuv de Berghem, in Lombardia, ch'el serviss l'area metropolitana de Milan, insema ai reoporcc de Milan-Malpensa e Milan-Linad. L'è vuna de tre bas prinzipal de Ryanair, e l'è dovrad soratut de compagnie aeree de bas cost. In del 2021, 6'467'296 passager inn passad per el reoport.

El reoport l'è sgestid de SACBO, che 'l partegn parzialament al lavoreri *SEA – Aeroporti di Milano.*

## Atrezzadura
L'aeroport el gh'ha do piste quatade in asfalt e vun terminal con 25 porte de imbarcazzion, 34 banch de registrazzion e ona zona rivade, conligada diretament con la zona partide. El reoport l'è devert 24 ore tucc i dì.

## Straport
Aproeuv de l'aeroport gh'è l'autostrada A4 Milan-Venezzia, el se poeul rivà al reoport per i sortide "Berghem" o "Seriad". Gh'hinn tri parcasg quatad e duu parcasg desquatad cont intoren 8000 pos'cc machina in total. Gh'è el servizzi del bus (*Linea 1 Aeroporto*) che 'l conliga el reoport cont la stazzion de Berghem, sgestid de l'ATB, e tancc servizzi de naveta ch'i conligan el reoport cont i oter citaa e reoporcc lombard.

## Referimencc
Democrazzia minga liberala

Per **democrazzia minga liberala** se intend un sistema che l'è una democrazzia, in del sens che i citadin poden andà a votà, ma che 'l respeta no la pupart di robe che caraterizen una democrazzia liberala, compagn de la libertà de stampa, de l'informazzion in sui robe che 'l fa el governo, che despess el respeta comunque, nominalment, la Costituzzion, anca a cambiàlla cont un stil de governo pussee autoritari.

Di classegh esempi a inn, anca se muden in termin de autoritarismo, la Russia del Vladimir Putin, el Singapor sota el Partid d'Azzion del Popol, la Turchia sota el Recep Tayyip Erdoğan, la Polonia sota Dirit e Giustizzia e l'Ongaria del Viktor Orbán.

## Riferiment
*Illiberal Democracy or Populist Authoritarianism

## Vos corelade
*Democrazzia totalitaria
*Autocrazzia liberala
*Ditmolla
Dotrina Medvedev

La **dotrina Medvedev** a l'è un insema de cinch principi mitud in ciar del president russ Dmitrij Anatol'evič Medvedev el 31 de avost 2008, apena dopo de la guerra russo-georgiana, che inn:
#La Russia la recognoss la supremazzia di principi fondamentai del dirit internazzional
#El mond el deveria vesser multi-polar
#La Russia la voeur minga scontràss cont di alter Pajes
#La protezzion de la vita e de la dignità di citadin russ, indepertut, a l'è 'na priorità inquestionabel de la Russia
#'Me che per di alter Pajes, gh'è di region indova che la Russia la gh'ha di interess privilegiad

## Riferiment
*The Medvedev Doctrine and American Strategy
Panar

El **Panar** (*Panèr* in emilian, *Panaro* in italian) a l'è un fium che 'l corr per intregh in Emilia-Romagna, darrer afluent de destra del Pò, se se lassa foeura el Cav Napoleonegh, che l'è afluent artificial quand che gh'è i piene del Ren. A l'è el terz afluent de destra del Po per longheza, dopo del Tanar e de la Seccia e 'l quart per portada, dopo del Trebia.

Longh 148 km, el scomincia in sui Pennit, a la confluenza del Leo e de la Scoltenna, e 'l finiss in del Pò a Bonden. Un temp, a l'era el confin in tra i vari Ducad de l'Emilia lombarda e la Legazzion Pontificia, e l'era anca considerad el confin in tra el Po de Lombardia e 'l Po de Ferrara.

## Riferiment
*Treccani

## Alter proget
Dentistega

La **dentistega**, pussee formalment *odontoiatria*, a l'è la disciplina medega che la studia i dincc e la prevenzion e la cura di so malann, oltra che a la possibilità de sostituì i dincc malad con di protesi, insema a l'odontotecnega. Assee vesina a la dentistega a l'è la stomatologia, che la studia i malatie de la boca e del cav oral, e despess i formad in dentistega inn formad anca in stomatologia, anca perchè la stomatologia, 'me branca de la medesina, l'è squasi descomparida, e despess collaboren anca cont i cerusegh espert de cerusia maxillo-facial.

El dotor che 'l se ocupa de dentistega el se ciama dentista, pussee formalment *odontoiatra* e pussee popolarment *cavadincc*. A segonda de l'ordenament el po vesser un medegh cont una specializazzion in odontoiatria o vun cont una laurea aposta. Sgiamò i società antighe gh'haveven di dentista, e in Europa, fina al '700 circa, a fà de dentista eren i barber-cerusegh. Vist che eren boni domà de cavà i dincc, de chi el vegn el soranom cavadincc. Incoeu, però, inn di professionista che vann adree a la scenza e ai evidenze.

## Riferiment
*Treccani

## Alter proget
Maqina usadell

Una **maqina usadell** l'è una maqina dovrada per eseguir dei lavorazion mecanege, o dei olter process repetitiv, cond precision e potenza adate.
L'è un mez de produzion destinad a sostegnir un usadell fissad, mobel o rœdant, e a dar-g un movement per lavorar o deformar un component fissad sora una tavola ferma o mobela.

Dei esempe de maqine usadei i è:
* Trapen
* Toren (o torno)
* Fresatrix
* Mola

## Riferiments
* [Macchine utensili](https://www.treccani.it/enciclopedia/macchine-utensili_res-32182abc-8bb8-11dc-8e9d-0016357eee51_(Enciclopedia-Italiana)/), Treccani.

## Alter projets
Acord per compartì el redit

Un **acord per compartì el redit** (*Income Share Agreement* in ingles) a l'è una strutura finanziaria indova che vun el dà una roba de valor, de solit daner, in d'un dad moment, in cambi de una percentual del redit che quell che la ciapa.

El gh'ha havud un cert sucess 'me alternativa al modell del prestit per student tipegh del sistema universitari di Stat Unid, con varie aziende che i dann in alternativa ai prestit per pagà l'università, e inn considerad men un ris'c per quei che 'l ciapen rispet al prestit, vist che gh'è minga de restutìll compagn de 'n prestit ma domà in percentual rispet a quell che se guadagna.

Incoeu gh'è, oltra che in di Stat Unid, anca in del Regn Unid e in d'un quaj Stat de l'Union europea.

## Riferiment
*Income-Share Agreement (ISA)

## Vos corelade
*Contrat de capital uman
Fint carr armad

Un **fint carr armad** a l'è una costruzzion che la someja de foeura a un carr armad che la po vesser doperada per ingannà i nemis in sul numer di carr armad che gh'è, sia per fà creder che un'armada la sibia pussee granda de quell che l'è, sia per fà creder inveci de havé destrugad vari carr inscì de convincer el nemis de havégh men resistenza de quell che 'l cred o fàgh trasà di resorse.

I prim eren di solet di robe che se s'gionfaven, che viste de vesin se capiva che eren no debon di carr armad, menter incoeu gh'è di sistema pussee acurad, che imiten anca la trascia infrarossa di veri carr armad.

## Riferiment
*The inflatable dummy tanks of battlefields, 1918-1945

## Alter proget
Licee feminin

El **licee feminin** (*liceo femminile* in italian) a l'è stad un licee ativ in del Regn d'Italia del 1924 al 1928. Fad su de la reforma Gentile del 1923, el so obietiv l'era quell de dàgh 'n istruzzion ai done, per la pupart lassade foeura di alter licee, e de dà 'n alternativa ai educantad religios, che istruiven i sciorete di bone familie.

In linia cont el penser de l'epoca, se imparava no la matematega e la scenza, e l'era lassada foeura anca l'educazzion fisega: se imparaven domà di materie umanisteghe che se podeven doperà per i question privade e di robe de economia domestega. A la fin se faseva un esam, che però el faseva minga andà inanz cont i studi.

In del 1928 a l'è serrad, vist che gh'eren poche de iscrizzion, apena dopo de 'n ciclo scolastegh.

## Orari

## Riferiment
*Il Liceo femminile 1923-1928
Respirazzion (biochimega)

La **respirazzion** a l'è l'insema di process biochimegh, part del metabolismo energetich di organism aerobegh e anaerobegh, indova che se fann di process de ossidazzion e de riduzzion in su varie molecole: l'ossigen per quella aerobega o, di alter per quella anaerobega.

## Riferiment
*Chimica Online

## Vos corelade
*Respirazzion cellular
Respirazzion

*Respirazzion, el process fisiologegh che 'l permet a 'n vesser vivent de fà rivà l'aria in del so organism
*Respirazzion, el process biochimegh a la bas de la vita di organism vivent
Gran Consili (Tesin)

El **Gran Consili** a l'è el parlament monocameral del Canton Tesin. Fad su in del 1803, el gh'ha sed in del Palazzi di Orsoline a Belinzona. I so 90 member inn elesgiud ogni quater agn, insema al Consili de Stat de la Republega e Canton Tesin, che l'è el governo del Canton.

## Riferiment
*DSS
Silvio Micali

El **Silvio Micali** (Palermo, 13 de otober 1954) a l'è un matemategh italian, professor de informatega al Massachusetts Institute of Technology de Boston.

## Biografia
Dotad sgiamò de fiolin in informatega e logega, el fa San Michel de sgiovin a Roma e 'l se diploma al licee classegh statal Giuli Zeser in del 1973, in del 1978 el se laurea a la Sapienza de Roma, 'me alev del Corrado Böhm. In del 1993 el ciapa el dotorad de ricerca a Berkeley e in del 1993 el vinc el Premi Gödel per el so lavorà in la critografia e in del 2012, semper per di lavorà in del setor de la critografia e de la proeuva a zero cognossenza, insema a la Shafi Goldwasser.

In del 2017 el fonda Algorand, red che la permet de fà una criptomoneda.

## Riferiment
*Mathgenealogy

## Alter proget

## Vos corelade
*Criptosistema Goldwasser-Micali
*Algoritm Blum-Micali
*GMR (critografia)
*Fonzion pseudocasual
*Peppercoin
Palazzi di Orsoline (Belinzona)

El **Palazzi di Orsoline** a l'è un palazzi de Belinzona, incoeu sed di poder esecutiv e legislativ del Canton Tesin.

## Storia
Fad su in del 1738 'me convent per i moneghe orsoline, el so refetori l'è doperad in del 1803 per vuna di prime session del Parlament cantonal, el 26 de avost. In del 1848, con la lesg che la scassa i convent, el deventa proprietà publega e l'è donca ciapad del Canton 'me so sed. Slargad e fad pussee bon, del 1881 a l'è la sed definitiva di poder cantonai.

## Riferiment
*Iperpaesaggi 

## Alter proget
Castell de Bressa

El **Castell de Bressa** a l'è una fortezza de l'Età de Mezz sita in sul coll Cidneo, propi arenta al center storegh de Bressa. A bon cunt, di fortezze gh'eren sgiamò d'epoca romana, ma la bas de la strutura che la gh'è incoeu a l'è stada fada su di Vescont e restruturada de la Republega de Venezzia quand che l'ha ciapad la cità.

## Bibliografia
*Francesco De Leonardis (a cura di), Guida di Brescia, La storia, l'arte, il volto della città, Brescia, Grafo, 2018, ISBN 9788873859918.

## Alter proget
STC Executel

L**'STC Executel** a l'è stad un telefon fiss integrad cont un computer vegnud foeura in del 1984, in su proget de la Standard Telephones and Cables, azienda che la faseva su component per la British Telecom.

Pensad per un publegh de volta ministrazzion, el gh'haveva dent un elench di number ciamabel, un calendari, un diari organizativ, un bloch note, una calcolatris, un orelogg e di fonzion de sigurezza, cont el sistema che l'era salvad in su 'na casseta magnetega piscinina, e una memoria de 16'000 carater e, 'me output, un schermetin CRT.

'Me telefon, el gh'haveva la possibilità de ciamà a man libera, cont una bona integrazzion con l'agenda interna e la possibilità de conligà 'n unità slave, doperabel de 'na secretaria, che la podeva modifegà el calendari, inoltrà i telefonade e doperà el sistema 'me interfono con l'unità central.

## Riferiment
*STC Executel
*Binary Dinosaurs
Newgrounds

**Newgrounds** a l’è on sit web statunitens  di intrateniment, olter che de social media. Tirad in pee in del 1995 del Tom Fulp, el sit l’è soratut fad su de animazzion Flash e video-sgiueough per brauser ma el gh’ha anca di sezzion dedicade a la musica e  a l'arte. El sit l’è stad cread, e l’è de proprietà del Tom Fulp che ‘l sorintend an’mò incoeu on frach de aspet del sit e regolarment el prodùss di contegnud noeuv de meter foeura. Newgrounds a l’è ‘l pussee vegg portal de animazzion Flash che gh’è in su la red, e l’ha sfalzà in del vesser stad el prim che l'gh'ha havud on sistema automatich de inseriment di contegnud insgenerad di utent e di valutazzion di contegnud. L’è stad on frach in voga intanta che ’l studi de animazzion corean Sambakza 'l l9ha drovad 'me piataforma de slanz per la soa serie "There She Is!!"

I sò ofizzi i gh’hann la sede a Glenside in Pennsylvania.

## Note
Licee Cantonal de Lugan

El **Licee Cantonal de Lugan** a l'è vun di Licee del Canton Tesin, el prim che l'è stad fad su in del Canton, sit in sui rive del Lagh, a la fin del Cassaraa.

## Storia
In del 1852 el Gran Consili el scerniss de secolarizà i istitut de istruzzion e donca el fa su el Licee Cantonal, a Lugan, e ses ginnasi per tut el Canton. Istitutid per volontà soratut del Steven Franscin e del Carla Catani, ghe dann subet 'n impronta assee tecnega e scentifega, tant de tacàgh una scoeula per camaster, che la deventarà poeu per ingegner tecnegh, perchè voleven fà sortì el Canton del so stat de arretrateza economega. I prim agn del licee inn stad gram, vist che la sgent la sutava a andà in di istitut catolegh, ma cont el temp el fa pussee de sucess. In del 1904 l'è spostad in d'un noeuv palazzi, progetad de l'August Guidin.

### La filosofia
Catani, Franscin e Lavizzari eren esponent del penser liberal e laicista e pontaven a reversà el monopoli ideologich che 'l gh'haveva la Gesa, a quell temp istrutora de la pupart di ticines, donca hann mitud l'insegnament de 'na filosofia empiristega e antimetafisega: l'evoluzzion del programa de filosofia l'è andad compagn de quell de l'evoluzzion de la politega del Canton: dopo del 1865 l'è andada dree a 'na vision kantiana e poeu a 'na vision storicista, tute con l'oposizzion di conservator.

Quand che, in del 1877, vann al poder, fann propi una "contrareforma" del licee, a meter su 'me diretor un prevet, e tachen a insegnà una vision del mond catolega e anti-modernista, roba che la va inanz fina a la revoluzzion liberal del 1890.

## Diretor

*Carla Catani (1852, domà nomnad, perchè el refudarà la carega)
*Giovanni Cantoni (1852-1855)
*Luigi Lavizzari (1855-1858)
*Giuseppe Fraschina (1858-1861)
*Pietro Peri (1861-1869)
*Antonio Gabrini (1869-1877)
*Giovanni Ferri (1877-1881)
*Natale Rusca (1881-1882)
*Agostino Soldati (1882-1883)
*Don Giovanni Manera (1883-1893)
*Ercole Andreazzi (1893-1903)
*Giovanni Ferri (1903-1914)
*Francesco Chiesa (1914-1943)
*Silvio Sganzini (1943-1963)
*Adriano Soldini (1963-1971)
*Renato Regli (1971-1974)
*Giovanni Zamboni (1974-1976)
*Fulvio Caccia (1976-1977)
*Fabio Soldini (1977-1980)
*Laura Donati (1980-1982)
*Fernando Lepori (1982-1984)
*Alberto Leggeri (1986-2016)
*Valeria Doratiotto Prinsi (dal 2016)

## Ligam de foeura
*Sit ofizzial

## Bibliografia
*Romano Amerio, Il Palazzo degli Studi di Lugano. 1904-1979, Lugano, 1979, OCLC 635851753.

## Vos corelade
*Musee cantonal de storia natural de Lugan
I Lombard in Italia: i sit del poder

**I Lombard in Italia: i sit del poder** (*Longobardi in Italia: i luoghi del potere* in italian) a l'è un patrimoni de l'umanità UNESCO mitud in del 2011, fad su de 'na serie de sit partid in tra la Lombardia, el Friul-Venezzia Giulia, l'Ombria, la Campania e la Puja che hann vist un gran poder di Lombard antigh.

'Sti sit inn:
*Cividale del Friuli: Tempiet lombard e Compless episcopal del patriarca Callist
*Bressa: Monester de Santa Giulia e Gesa de San Salvator
*Sibrion: Gesa de Santa Maria foris portas, Monester de Torba e Basilega de San Giovann Evangelista
*Spoleto: Gesa de San Salvator
*Campello sul Clitunno: Tempiet del Clitunno
*Benevento: Afresch de Santa Sofia, Gesa de Santa Sofia, Compless monumental de Santa Sofia
*Monte Sant'Angelo: Santuari de San Michel Arcangiol

## Riferiment
*World Heritage Committee inscribes five new sites in Colombia, Sudan, Jordan, Italy and Germany

## Alter proget
Auguste François Le Jolis

L’**Auguste François Le Jolis** (Cherbourg-Octeville, 1 de dicember del 1823 – Cherbourg-Octeville, 20 de agust del 1904) l’è stad on botanich frances.
A l’è conossud soratut per i indagen sora i cryptogamae (alghe, epatiche, tepe), che se treouven in del dipartiment de Manche. In del mes de agost del 1852 l’è stad vun di soci fondator de la *Société Nationale des Sciences Naturelles et Mathématiques de Cherbourg*.

El sgener alghe *Lejolisia* l’è stad ciamad del Jolis da Jean-Baptiste Édouard Bornet (1828-1911) a onor e gloria de lù.

## Opere principai
* *Observations sur quelques plantes rares découvertes aux environs de Cherbourg*, 1847.
* *[[Lichene|Lichens]] des environs de Cherbourg*, 1859.
* *[[Tracheobionta|Plantes vasculaires]] des environs de Cherbourg*, 1860.
* *Liste des algues marines de Cherbourg*, 1863.
* * De la rédaction des flores locales au point de vue de la [[Fitogeografia|géographie botanique]]*, 1874.

## Note
Scoeula Universitaria Professional de la Svizzera Italiana

La **Scoeula Universitaria Professional de la Svizzera Italiana** (*Scuola universitaria professionale della Svizzera italiana* in italian) a l'è 'n università professional del Canton Tesin e vuna di noeuve scoeule professionai de la Confederazzion Svizzera. L'è stada fada su in del 1997 a meter insema varie istituzzion che riven fina a quelle fade su del Carla Catani in del 1852. El gh'ha 30 in tra cors de laurea de prim nivell e de segond, che dann sia un savè teoregh che prategh.

Oltra che in Tisin gh'hann una sed a Landquart e vuna a Brig-Glis.

## Ligam de foeura
*Sit ofizzial

## Alter proget
Obedienza malevola

Per **obedienza malevola** (*Malicious compliance* in ingles) se intend el fà un dann a 'n quajvun a respetà in manera streccia i so orden, senza flessibilità e a la letera, inscì che i conseguenze inatese de quell che l'è stad ordenad faghen vegnì di problema. Un possibel esempi a l'è un dependent licenziad che ghe vegn ordenad de scassà tucc i dacc che 'l gh'ha de l'azienda che 'l scancella anca di ducument fondamentai per fà andà inanz el so lavorà o di pomper che, ordenad de meter un auto-respirator, l'hann fad, però senza doperàll, roba che i ha fad domà andà pussee pian ma senza dàgh pussee sigurezza.

A l'è considerad un esempi de comportament passiv-agressiv e despess l'è sociad cont una gestion aziendal grama, che l'è minga bona de capì i besogn di lavorent, cont el micromanagement o con di client che fann domande grame o che ingiurien.

## Riferiment
*What Is Malicious Compliance?

## Vos corelade
*Sgiugà el sistema
*Scioper a la giaponesa
*Comportament de lavorà contra-produtiv
Lunesana

La **Lunesana** o **Lunigiana** (*Lunigiana* in emilian e italian, *Lunensis Ager* in latin) l’è 'na region storega de l’Emilia, in del dì d’incœu spartida in tra i region ministrative italiane de Toscana e Liguria, che la cata el so nom de l’antiga cità de *Luni*, atach a la boca del rial Magra, mia lontan de indoa incœu a gh’è Sarzana, in de la provincia de la Spezzia, in Liguria.

El territori l’è precis a quèll del basin de la Magra e di so fium fiœui, e, a malastant che i so confin inn mia assee ben determinad, i poden vesser tegnid dent de 'na linea che la taca de la costa arent Moneja e, crosant el Pass del Brach, la riva a col de Cent Cros, pœu la va inanz per el spart-aive apeninegh fina al Pass del Cerred e al Mont Belfior, e la vaga sgiò de nœuv a mar, sota Montignos, in tra de la Massa e Prejasanta (MS).
Piemontesism

Per **piemontesism** se intend una parolla o una forma che l'è entrada de la lengua piemontesa in d'un oltra lengua. A bon cunt, la lengua che la gh'ha pussee de piemontesism a l'è l'italian, soratut in del dialet parlad in del Piemont, che l'è influenzad del piemontes. Anca di dialet lombard al confin cont el piemontes gh'hann di piemontesism, e despess vari piemontesism inn anca di lombardism, vist che inn di lengov assee compagne.

## Esempi de piemontesism
### Italian del Piemont

## Riferiment
*Piemontesismi: “ho solo più un cicles, facciamo che comprarli?” 
*Treccani
Kungsträdgården

**Kungsträdgården** (traduzzion de "giardin regal") a l’è ‘l nom d’on parch e d’ona stazzion de la metropolitana, tucc du sistemad in la part central de Stoccolma.

Dedenter del parch a gh’è tanti café e loeugh de ristor, desgià che l’è on post de trovàss popolar per la popolazzion. ‘Me proeuva de quest, a gh’è el fato che despess, in del cors la stasgion estiva, a se tegnen di concert estiv a l'averta, inveci d’inverna a se impronta ona pista de patinagg. De sorapù, el 1º de masg el Partid de la Sinistra el ghe organizza el sò congress tradizzional.

In tra i varie opere che se poden trovà dedenter del giardin a gh’inn:

* La piazza Carl XII, cont ona statua del sovran inaugurada per celebrà el 150º anniversari de la soa mort
* La statua del Carl XIII, ordinada del sò sucessor, el Carl XIV de Svezia
* La fontana del Molin, creazzion del scultor Johan Peter Molin
* La fontana del Wolodarski, opera recenta inaugurada in de l’agost 1998

Al prenzipi di ann '70 ona forta protesta per la tutela di olme del parch ‘l l’ha menad a rivedé i pian de costruzzion per stazzion de la metropolitana che la gh’ha l’istess nom, che i sò entrade, incoeu, se treouven ai du fianch est e ovest. 

Dessorapù la stazzion de Kungsträdgården la rapresenta ’l capolinea e/o el loeugh de partenza in quant al percors de la linea bloeu. T-Centralen, la stazzion principal del sistema citadin, inveci l’è metuda a ona fermada de distanza de chì. El Kungstradgarden precisament a l’è nò on giardin o on parch, se trata putost d’ona via alborada sossenn frequentada specialment in ocasion de manifestazzion e spetacoi a l’averta.

## Alter proget
Castei de Belinzona

I **Castei de Belinzona** inn un insema de fortifegazzion tacade de mura site a Belinzona, capital del Canton Tesin, in sui Alp e se ciamen Castell Gran, Monbell e Sass Corber. Fad su di liber comun de la zona e del Ducad de Milan per difendés di Confederad a Nord, inn servid 'me defesa fina al rivà del Napoleon, quand che inn poeu lassad in ruvina, foeura che per el Castell Gran che l'era doperad del Canton 'me armaria e preson, ma el governo federal, intorna al 1850, el rinforza istess i fortifegazzion, 'me part de 'n pian de defesa. In del 1953, per festegià i 150 agn del Canton, a l'è partid un gran restaver de 'sti castei, che la finiss per debon in del 1992, in su proget de l'architet Aurelio Galfetti. Del 2000 a l'è un patrimoni de l'umanità de l'UNESCO.

## Ligam de foeura
*Sit ofizzial

## Alter proget
Propaganda

La **propaganda** a l'è el meter in sgir di idee e informazzion inscì de menà la sgent a fà o a pensà in d'una certa manera, 'me forma de persuasion.

## Riferiment
*[Treccani](https://www.treccani.it/enciclopedia/propaganda_(Dizionario-di-Storia)/)

## Alter proget

## Vos corelade
*Agit-Prop
*Film propagandistegh
*Demagogia
*Guerra de l'informazzion
*Spin doctor
Passant de Bologna

El **passant autostradal de Bologna***,* anca cognossud ’me **passant de sora de Bologna** (*passante nord di Bologna* in italian), l’è ’dree per vesser el toch d’autostrada a dobia carensgia fad de do corsie (tute slarghe 3,75&nbsp;m) pu na corsia d’emergenza (larga 3&nbsp;m) per sens de marcia, che la conligarà l'autostrada A1 a l'autostrada A13 e a l'autostrada A14, in manera che se pœuda passà oltra el noeud de Bologna, senza passàgh in mez.

## El pian de la Provincia
In del 2003 la Provincia de Bologna l’ha paragonad el Passant de sora con di alternative e dedent del sò PTCP (*Pian Teritorial de Coordinament Provincial*), cont un giudizzi positiv, 'l l'ha preferid tant a la possibilità de potenzià la tangenzial-autostrada d’incœu, 'me a la realizazzion d’on Passant de sota. El Passant de sora el gh’hiva de vesser longh 41,4&nbsp;km per liberà un toch de 13&nbsp;km, o ben la longhezza de la tangenzial che la gh’è adess. L'atual sed autostradal, arenta a la tangenzial de Bologna, la sariss stada mituda a la berlina per fà su on unegh sistema tangenzial a quater corsie per sens de marcia pussee quèlla de emergenza.

## Quèll che l’ha fad l’UE
El 30 de setember del 2009, l'Union europea l’ha dad el priom permess per tacà a fàll su, cont di prescrizzion che i hann impost di cambiament in del proget original.

El 16 de lœuj del 2010, la Comission europea l’ha dad el *via libera* definitiv al passant de sora de Bologna.

## Criteghe
Di grup de citadin inn mia d’acord con la construzzion de sta infrastrutura chì, preocupad che el passant el ruvina el paesagg versgen intorna de la Bassa, e ch’a ghe sia mia bisogn de fà su n’oltra strada a volt trafegh in d'ona cità ’me Bologna.

## Note
Borgh Panigal

El **Borgh Panigal** (*Båurg Panighèl* o *al Båurg* in emilian bolognes, *Borgo Panigale* in toscan) l'è 'na zona in del nord-ovest de Bologna. 

Comun de per lu fina al desember del 1937, pœu quarter per sò cunt, l’è incœu on quarter del nœuv quarter Borgh Panigal-Ren.

## Sit d’interess
Chinscì a gh’è la sed de la *[[Ducati]],* azienda produtris de moto.

## Alter proget
Fond Monedari Internazzional

El **Fond Monedari Internazzional** a l'è un ent internazzional publegh fad su in del 1945 dopo di acord de Bretton Woods e ativad del 1946. El gh'ha 'me fin quell de imprestà i daner ai Stat che gh'hann de besogn, inscì de jutài in temp de crisi o de necessità. Ghe partegnen tucc i Stat di Nazzion Unide foeura che Cuba, Monaco, Liechtenstein e Corea del Nord.

## Riferiment
*Treccani

## Alter proget

## Vos corelade
*Banca Mondial
*Organizazzion Mondial del Comerci
*Washington consensus
Pompa de calor

Una **pompa de calor** a l'è una machina termega che l'è bona de ciapà e menà in sgir energia termega a travers de 'n alter tipo de energia, squasi semper mecanega. Se doperade per menà foeura el cald d'on edifizzi e menà dedent on fluss d'aria freggia, a inn ciamade de solet condizzionator d'aria, inveci se doperade per scaldà poden havégh propi una gran eficienza: i modei pussee boni poden spostà cont 1 kWh de corrent fina a 6 kWh de energia termega, e donca el se pensa che poden havégh una gran roeul in la transizzion ecologega.

La se fonda in sul ciclo rinfrescant, indova che a travers de la compression de un refrigerant se po spostà el calor indova che 'l gh'ha pussee de sens.

## Riferiment
*Treccani

## Alter proget
Bolognina (Bologna)

La **Bolognina** (*Bulugnéṅna* in emilian bolognes) l'è on quarter storegament operari de la citaa de Bologna, in Emilia. Al dì d’incœ l’è mitud ind el quarter Navili.

L’è principalment cognossuda per la voltada politega del comunesim talian e tuta la *Sinistra*, qe l’ha rivada al colma con la dissoluzion del PCI, in qella qe la ven ciamada in italian "*svolta della Bolognina*".

Faita su a la fin del secol XIX de la cooperativa bolognesa de resanament, la Bolognina l’è devegnuda a partir di agn ‘90 un quarter multi-etneg. Jamò ind i agn ‘30 a ge lojava vuna di prime comunitaa cinese d’Italia, an’mò incœ presenta.

## Oter projets
Arclisg

L’**Arch-Lisg** (*Arclîż* in emilian bolognes, *Arcoveggio* in italian) l’è 'na zona de Bologna, part de la Bolognina, in del quarter Navili.
Renassiment (disambiguazión)

#Renassiment, moviment coltural italian in tra l'età de Mez e l'età moderna
#Renassiment lombard, period de splendor coltural de la Lombardia
#Renassiment, partid politegh frances
#Renassiment, partid politegh italian
#Renassiment, partid politegh monegasch
Giovanni Ramusani

El **Giovanni Ramusani** (Resg,  11 de otover 1851 - Bologna, 2 de marz 1923) a l'è stad un ingegner, politegh e poeta italian, autor, cont el nom de *Bortlin de la Chervara* o de l*'Amigh Zresa*, de varie poesie in dialet resgian.

## Biografia
Nassud in del 1851 a Resg, ancamò al temp del Ducad de Modena e Resg, el vegniva de una familia modesta de vendor de somenze, col so paa che l'era de Carpeneda, in sui Pennit emilian. In del 1875 el se laurea in ingegneria civil e architetura a Bologna, e 'l farà l'ingegner idraulegh per tuta la soa vita intrega, e in del 1879 el toeu mier. In del 1892 l'è nomnad diretor del burò de bonifega de Resg, roeul indova che 'l lavorarà al desvilup de la Bonifega Parmigiana Moglia, indova che 'l se met anca a studià i vegge lesg, reson che'l fann soci de la Diputazzion de Storia Patria.

L'è stad anca ativ in politega: moderad in d'un period de vision, l'era malvist sia de la destra che de la sinistra: in del 1882 ghe fann 'na caricadura indova che 'l fa l'equilibrista in tra la Cros e 'l Diavol. In del 1896, con l'elezzion del sindegh Igino Bacchi, el va dent in Consili Comunal, indova che ghe resta, in tra magioranza e minoranza, fina al 1904, per poeu andà in Consili Provincial del 1906 al 1920. El so fioeul, l'Alberto Ramusani, l'è stad anca lu ingegner ativ in la bonifega e in politega, l'è stad adiritura podestà e president de la Provincia.

## Oeuvera
Considerad el pussee gran autor in dialet resgian, la soa oeuvera a l'era soratut dedicada ai so amis pussee bon e no per el gran publegh, foeura che per el giornal *Prusproun*, che l'era scrivud de lu e de du collaborator, per intregh in dialet, e indova che 'l critegava i politegh che sgiugaven con la fiducia di resgian. Quand che la finiss l'aventura de 'sto giornal el va comunque inanz a fà poesia, soratut a parlà di sit pussee bei de Resg.

La soa oeuvera magna a l'è considerada la regolta *El Ciacer dla Sgnora Margaretta con la Sgnora Ruseina* de 71 sonet che faseven ironia in su la società veggia e conservatora de la cità. In *In Ghett*, inveci, el fa ironia in sui sgiudee che viveven in la cità, e 'l dopera per fàll un dialet alterad, pussee vesin a quell che parlaven i sgiudee, per esempi con la "s" sostituida de la "z" e vari termen gergai ciapad de l'ebraich.

## Riferiment
*Giovanni RAMUSANI - Lengua medra 
*Archivio Giovanni Ramusani
*Alberto Ramusani (1887-1959)
Alfabet arab

L**'alfaber arab** a l'è el sistema de scritura doperad per la lengua araba e che, grazzia al spantegàss de l'Islam e del Coran, el gh'ha havud pussee de sucess rispet a quella lengua li, e l'è donca doperad, con di variazzion, per di olter lengove no semiteghe, compagne del persian, de l'urdu e del pashtu e, in passad, anca de l'albanes, del wolof, del kazakh, del turch e del males.

Gh'è varie grafie per scriver, che gh'hann un stil diferent, compagn del Naskh, del Nasta'liq, del Thuluth e del Cufegh. L'alfabet arab, de bas, el gh'ha vintot letere, poeu ogni lengua che l'ha adatad el gh'ha un so numer.

## Riferiment
*Un mondo di scritture 

## Alter proget

## Vos corelade
*Alfabet de la lengua araba
*Alfabet persian
*Alfabet ebraich
Colomba de Pasqua

La **Colomba de Pasqua** a l'è un dolz inventad de la Motta a Milan al principi del '900, inscì de podé doperà l'impast del Panaton anca foeura del period del Denedal, e che poeu el s'è spantegad in tuta l'Italia. La legenda la cunta su che 'sto dolz chi el gh'habia origin ai temp di Lombard antigh, adritura del Re Alboin, ma a bon cunt a l'è apena una legenda.

## Riferiment
*Motta - Tra Storia e Leggenda

## Alter proget
051

**051** l’è el prefiss telefonegh del distret de Bologna, in del compartiment con l'istess nom.

Sota quest distret chì a gh’è tute i bande de sora e ’l center de la cità metropolitana de Bologna, cont la sgionta del comun de Cent (FE).
Petr Pavel

El **Petr Pavel** (Planá, 1 de november 1961) a l'è un politegh e general cech, capo general del staff de l'Armada Ceca del 2012 al 2015 e del Comitad Militar de la NATO del 2015 al 2018. In del 2019 el deventa un possibel candidad per la destra per i presidenziai pussee inanz, e in del temp de la pandemia de COVID-19 l'ha lanziad una piataforma per jutà la sanità ceca a resger el colp, roba che per vari analista l'è stada la soa scerna de andà in camp in di elezzion del 2022. In del 2023 el vinc i elezzion cont el bater al ballotagg l'Andrej Babiš

## Riferiment
*Kdo je generál Petr Pavel: Nejvýše postavený muž NATO, válečný hrdina, bývalý komunista i možný prezident

## Alter proget
Ghisberto

El **Ghisberto** a l'è un vignetista politegh italian vesin a di idee de destra, che 'l critega despess in di so lavorà i politegh de center-sinistra e de sinistra, anca se dopo de l'invasion russa de l'Ucraina l'ha tacad anca a critegà i fan del Vladimir Putin.

## Biografia
De quell che 'l cunta el so sit, l'ha tacad a dissegnà sgiamò de sgioven e l'ha dissegnad poeu per vari giornai, anca per el Corriere dei Piccoli, ma el molla el lavorà a 30 agn, vist che ghe piaseva no fàll in su comission. A 35 agn el fa San Michel a Cuba, indova che 'l cognoss una dona local e 'l se marida.

Di so vignete hann fad propi parlà tant, compagna de vuna in risposta a Charlie Hebdo, dopo che 'l giornal franzes l'haveva ciapad per el cul l'Italia dopo de 'n terramot, o vuna indova che ghe rideva dree a CasaPound dopo che gh'era stad un presunt stupro fad di so militant, a dì "basta cont i forester che stupren i nost done, gh'hem de fàll prima nunch".

Con la pandemia de COVID-19 l'ha comparad i mort del virus a quej de malatie del coeur, e la vigneta l'è stada compartida, in mez a la polemica, de l'Alberto Zangrillo. Poeu, l'ha anca critegad el Rocco Casalino, el che partid l'ha despess critegad la sanità lombarda, per vesses fad ricoverà a l'Ospedal San Rafaell, cont una parodia de la canzon de La Madonina.

## Riferiment
*Chi sono - Ghisberto
Incision de la Vall Camonega

I **Incision in Vall Camonega** a inn vun di esempi pussee important de incision rupester del mond, con circa 2'000 preje in su 180 località per 24 comun, con 8 parch visitabel de la sgent per guardài. In del 1979 inn recognossude de l'UNESCO 'me patrimoni de l'Umanità, el prim per l'Italia.

## Riferiment
*Incisioni rupestri

## Alter proget
Castell Gardena

El **Castell Gardena** (*Fischburg* in todesch, *I Ciastèl* in ladin) a l'è un castell che 'l se troeuva in sul grup del Sasslongh, in tra i comun de Selva e quell de Santa Cristina, in la provincia de Bolzan. L'è stad fad su in tra el 1621 e 'l 1641.

## Bibliografia
*(DE) Oswald Trapp: Tiroler Burgenbuch IV: Band Eisacktal (Nicolò Rasmo: Fischburg), 2. Auflage, Bozen: Verlag Athesia 1984, S. 235-257. ISBN 88-7014-366-X

## Alter proget
Divišov

**** a l'è un comun de la Cechia, part de la Boemia Central e del distret de Benešov.

El gh'ha el status de comun mercad.
## Riferiment
*CCRE 

## Alter proget
Ospedal de Asola

L**'Ospedal de Asola** a l'è un ospedal sit a Asola, in la provincia de Mantoa, che 'l depend ministrativament de l'Ospedal Carlo Poma de Mantoa.

## Storia
Un ospedal in la cità gh'era sgiamò del XII secol, ciamad *Ospizio degli Zenodici*, e che l'era gestid de vari orden religios, che 'l passa i vari Signor de la Cità: di Vescont ai Gonzaga, e 'l se sgionta poeu a di alter oeuvere pie. In del 1862 l'è sgiontad a la Congregazzion de carità 'me ospedal civil e in del 1883 l'è restruturad e sota el fascismo l'è slargad, con pussee repart che inn vert e, infin, l'è deciarad ospedal autonom e ghe meten dent a lavorà i civil inveci di moneghe.

In del 1960 a l'è crompada la prima autoletiga al servizzi del nosocomi, una Fiat 1100 T. In del 1975, cont i lavorà per fà su el Servizzi Sanitari Nazzional, la Region Lombardia la met su 'n circondari con sed a Castion, che 'l gh'ha dent quell ospedal chi. In del 1980 la derva la noeuva strutura, scominciada in del 1970. Del 1998, in ocasion de la reforma Formigon de la sanità lombarda, el passa sota a l'ospedal citadin de Mantoa.

## Organizazzion
Incoeu l'ospedal de Asola a l'è considerad un presidi ospedaler part de l'ASST de Mantoa e 'l gh'ha un basin de circa 50'000 persone, in tra i province de Mantoa, Bressa e Cremona, anca grazzia a un pront socors e a un center per fà la dialisi.

El gh'ha dent 'sti unità operative:
* Ambulatori
* Anestesia e reanimazzion
* Center dialisi a assistenza limitada (C.A.L.)
* Cerusia general
* Farmacia
* Medesina de laboratori
* Medesina fisega e riabilitazzion
* Medesina general
* Oculistega
* Ortopedia e traumatologia
* Ostetricia-ginecologia
* Pediatria
* Pront socors
* Radiologia

## Bibliografia
*Giuliana Algeri e Daniela Ferrari (a cura di), Quadri, libri e carte dell'ospedale di Mantova. Sei secoli di arte e storia, Mantova, Tre Lune, 2003, ISBN 978-88-87355-581.
*Armando Bertuzzi, Asola. Storia e origini dell'ospedale e le sue vicende politico-amministrative. Una pagina di storia contemporanea asolana, Asola, Associazione culturale asolana Bei tempi, 1999, SBN IT\ICCU\LO1\1230394.
*Azienda Ospedaliera di Mantova - Il Piano Strategico dell'Azienda Ospedaliera Carlo Poma : 1999-2001, 1999
Nav de guerra russa, và a dà via el cul!

**Nav de guerra russa, và a dà via el cul!** a l'è stada la darrera comunicazzion del grup de la guardia de frontera ucraina vers la nav Moskva, poeu pussee inanz mandada a fond di ucrain, che longh l'atach in su l'isola di Serpent gh'ha intimad de rendès dopo havé nonziad de vesser una nav de guerra russa.

La fras, dida pussee precisament del Roman Hrybov, l'è deventada squasi subit un motto durant de l'invasion russa de l'Ucraina e poche setimane dopo Ukrposhta gh'ha dedicad un francoboll, con la guardia che ghe fa el did medi a la nav. La familia de la guardia l'ha anca fad domanda per un marchi comercial.

## Riferiment
*Ukraine reveals ‘Russian warship, go fuck yourself!’ postage stamp

## Alter proget

## Vos corelade
*Putin khuylo!
*Nav de guerra russa, và a dà via el cul! (francoboll)
Senter Paian

El **Senter Paian** (*Troi Paian* in ladin, leteralment *Senter di Pagan* in ladin antigh) a l'è un vegg senter che 'l portava de la Vall de l'Isargh a la Vall Gardena e poeu, a travers di giov, al Veneto. Percorrid, se pensa, sgiamò 500 agn prima del Signor, incoeu se po andàgh in vari toch e gh'è varie atrazzion in sul so percors, compagne de la *Katzenleiter* (*scala di gat*), che l'è una scala ripida che la juta a passà un toch del senter, e del castell Stetteneck.

## Riferiment
*Ladinia.it
*Weinstrasse
Diod emissor de lus

Un **Diod Emissor de Lus** (breviad *DEL* o *LED*, de l'ingles *Light-Emitting Diode*) a l'è un diod che l'è bon de fà de sorgent de lus quand che ghe passa in mez de la corrent eletriga, grazzia a la capacità de vari semicondutor de dà foeura lus grazzia al fat che l'è drogad in do manere diferent, inscì de havégh di diferent portator de carega, eletron de 'na banda e boeugg de l'altra che, grazzia al principi del diod a gionzion, se meten insema e dann foeura i foton.

El prim LED l'è stad desvilupad del Nick Holonyak Jr. in del 1962 e in del 2014 Isamu Akasaki, Hiroshi Amano e Shūji Nakamura ciapen el Premi Nobel per la Fisega per el so lavorà in del desvilup di LED bloeu. Per via del fat che consumen men di alter manere che gh'è de emeter lus, compagn de l'incandescenza o de la fluorescenza, a inn retegnud una gran manera de sbassà i consum de eletricità e de sparmì energia e di agn '90 gh'è semper pussee lampade a LED che poden vesser doperade in di contest aziendai o domesteghe.

## Riferiment
*[LED (Light emitting diode)](https://www.treccani.it/enciclopedia/led_(Enciclopedia-della-Scienza-e-della-Tecnica))

## Alter proget

## Vos corelade
*Eletroluminscenza
*Lampada a LED
*Lampada a filament LED
*OLED
*Fotodiod
Bust del Lenin (Cavriagh)

El **Bust del Lenin** a l'è un monument sit in la piazza Lenin de Cavriagh, pajes de la provincia de Resg. El bust, fad su in origin per l'azienda Luhans'kteplovoz a Vorošilovgrad, l'era stad robad de la Milizzia Nazzional de la Strada italiana e trafugad in la segonda guerra mondial. Trovad in Toscana e restituid a l'Union sovietega, el governo de Mosca el scerniss de donàll in del 1970 'me rengrazziament al comun emilian che, prima del rivà del fascismo, l'haveva sostegnud el governo bolscevigh e gh'haveva dad anca un poo de daner, inscì de ciapà un rengrazziament del Lenin midem.

Incoeu, vist che l'è stada despess bordegada, la statua original l'è mituda in la biblioteca civega, e in piazza a gh'è una replica. In sul pedestall a gh'è una targa che la dis "L'Union di Republeghe Socialista Sovieteghe a la popolazzion de Cavriagh 1970". Vist che l'era vun di poch statue del Lenin in d'un Pajes del bloch ocidental di temp del comunism, a l'è stad meta de gran turismo, sia per reson politeghe che domà de curiosità.

## Bibliografia
*Giuseppe Caliceti, Il busto di Lenin, Milano, Sironi, 2004, ISBN 88-518-0032-4.

## Alter proget
Bust del Lenin

*Bust del Lenin a Cavriagh, in Emilia-Romagna
*Bust del Lenin a Turku, in Finlandia
*Bust del Lenin a Taganrog, in Russia
Moskva (incrosador)

El **Moskva**, in precedenza *Slava*, a l'è stad un incrosador de la Marina russa e, in precedenza, de quella sovietega. Fada su in del 1979 'me leader de la class Slava, in del 1990 a l'è tolt via del servizzi de la marina sovietega, ma in del 2000 la marina de la Russia la rimet in servizzi cont un nom noeuv, quell de la capital.  

Nav amiralia de la Flota del Mar Negher, l'è stada doperada in vari conflit compagn de quell in Georgia (2008), Crimeja (2014) e Siria (2015), fina a l'invasion russa de l'Ucraina, indova che l'è dannegiada de du missil R-360 Neptune de produzzion ucraina e, intant che l'era trasportada a Sevastopol, l'è andada sgiò, a deventà la nav la pussee granda a finì in mar dopo de la segonda guerra mondial.

## Riferiment
*Russian warship: Moskva sinks in Black Sea

## Alter proget

## Vos corelade
*Nav de guerra russa, và a dà via el cul!
*Nav de guerra russa, và a dà via el cul! (francoboll)
Castell de Stetteneck

El **Castell de Stetteneck** a l'è un castell de l'età de Mez, fad su intorna al secol quell de 13, sit in sul coll sora de Ortijei, in la provincia de Bolzan, incoeu per la pupart destrugad. Manzonad in di saghe del Sudtirol, l'è stad trovad domà in del 2000.

## Riferiment
*Val Gardena

## Alter proget
Čerčany

**** a l'è un comun de la Cechia, part de la Boemia Central e del distret de Benešov.

## Riferiment
*CCRE 

## Alter proget
Nicolò de l'Arca

El **Nicolò de l’Arca** (in toscan *Niccolò dell’Arca* o *Niccolò dall’Arca*, circa 1435 - Bologna, 1494) l’è stad on scultor pujes, forsi de Bari, ativ a Bologna in del secol quèll del quindes. L'ha fad su di statov comè el Loment in su del Crist Mort, la Madona de Piazza, l’Arca de Sant Domenegh e 'na quaj oltra spantegada per la cità felsinea.

## Riferiment
*[Treccani](https://www.treccani.it/enciclopedia/niccolo-dell-arca_(Dizionario-Biografico)/)

## Alter proget
Regn de Fanes

El **Regn de Fanes** (*Rëgn de Fanes* in ladin) a l'è una tradizzion e mitologia di Ladin di Dolomit. Fad su 'me ciclo epich, l'è cognossud soratut per la storia del 1932 scrivuda 'me romanz del Karl Felix Wolff. L'è part di saghe del Sudtirol e 'l gh'ha 'me protagonista la popolazzion fantastega di Fanes.

## Riferiment
*Il regno dei Fanes
Scala de la merda de Bristol

La **scala de la merda de Bristol** a l'è un sistema doperad in medesina per classifegà la merda de l'om per diagnostega o per di esperiment. Inventada de la Bristol Royal Infirmary, l'è doperada soratut per la comunicazzion e per la diagnosi de la sindrome del colon irritabel.

Per quella scala chi, la merda l'è partida in set categorie:
*Tipo 1: ballete dure e partide, segn de vesser propi infesciad
*Tipo 2: ballete tegnude insema, segn de vesser un poo infesciad
*Tipo 3: un stronz, con di taj in su la superfiss, considerad normal
*Tipo 4: un bell stronz, compagn de 'na luganega, considerad normal
*Tipo 5: ballete moll, con di confin definid, che mostren che calen i fiber in del mangià
*Tipo 6: tochei moll, senza di confin definid, mostren una lingera cagheta
*Tipo 7: domà liqued, senza toch solid, mostra una cagheta grama

## Riferiment
*Bristol stool chart

## Alter proget
Sociazzion di Nazzion del Sud-est Asiategh

La **Sociazzion di Nazzion del Sud-est Asiategh** (in ingles *Association of South-East Asian Nations*, brevias *ASEAN*, che 'l se parnonzia 'me *asian*, o ben *asiategh*) a l'è un'organizazzion politega, economega e coltural fada su de vari Stat del Sud-est asiategh, che la gh'ha anca un'area del liber scambi conligada. I member originari inn i Filipine, l'Indonesia, la Malesia, el Singapor e la Tailandia, poeu s'inn sgiontad Brunei, Vietnam, Birmania, Laos e Cambogia, menter el Timor Est e la Papua Noeuva Guinea inn di osservator.

## Riferiment
*Treccani

## Alter proget

## Vos corelade
*Tigher asiateghe
*Paternariad Economegh Global Regional
Istitut Cultural Ladin “Majon di fascegn”

L**'Istitut Cultural Ladin “Majon di fascegn”** a l'è un istitut de coltura fad su de la provincia de Trent con sed a Vigh, metud su del 1975.

El studia la coltura, el folclor, la storia, l'economia, la mitologia, i tradizzion e i usanze di ladin, e 'l collabora cont i istituzzion, i scoeule e i media per spantegà e tutellà la coltura ladina.

Del 1977 el da foeura la rivista "Mondo Ladino" e del 2001 el gh'ha dent el Musee Ladin de Fassa.

## Ligam de foeura
*Sit ofizzial
Alfabet grech

L**'alfabet grech** a l'è un sistema de scritura fad su de 24 letere, de che 7 inn vocai e 17 consonant, che 'l gh'ha origin in del secol quell de 4 prima del Signor, che 'l deriva de l'alfabet fenicio. Doperad istoregament per un poo de lengov in la zona de influenza de la Grecia, incoeu a l'è doperad domà per el grech, ma el gh'ha un bon numer de utent in del mond de la scenza e de la matematega. De l'alfabet grech el vegn l'alfabet glagolitegh, del che 'l vegn quell cirillegh.

## Riferiment
*Britannica

## Alter proget

## Vos corelade
*Alfabet de la lengua greca antiga
*Sistema de numerazzion grech
*Alfabet grech-iberich
Nav de guerra russa, và a dà via el cul! (francoboll)

**Nav de guerra russa, và a dà via el cul!** (in ucrain *Русскій воєнний корабль, іді …!*) a l'è un francoboll emetud de Ukrposhta dissegnad del Boris Grokh e vendud del 12 de avril, che 'l fa riferiment a la fras dida di guardie de l'Isola di Serpent a la nav de guerra russa Moskva che ghe intimava la resa. Se ved un soldad che ghe fa el did medi a la nav e n'inn stad fad 1 milion.

## Riferiment
*Укрпошта випустила мільйон поштових марок «Русскій воєнний корабль, іді …!»

## Alter proget
Vinzenz Peristi

El **Vinzenz Peristi** (Sacon, 19 de november 1909 - Russia, 25 de sginer 1943) a l'è stad un scultor e alpinista italian de etnia ladina.

Alev de l'Albino Pitscheider e del Balsamo Stella, el taca a scolpì sgiamò de sgiovin e 'l vinc un premi per el presepi pussee bell a Milan quand che 'l gh'haveva 19 agn. In tra el 1935 e 'l 1936 el frequenta l'Academia d'Art a Monegh de Baviera e del 1936 al 1938 l'è president del circol di artista de Ortisei.

In del 1940 el fa San Michel con la mier e 'l fioeul Bruno a Monegh e in del 1941 el toeu part a la Gran mostra d'art todesca cont una statua animal. L'è poeu mandad in guerra in sul front russ, indova che 'l moeur, per el so fioeul perchè l'haveva volud no salutà l'Hitler.

## Bibliografia
* Doris Quitta: Storia dla ustaria da Sacun Calënder de Gherdëina 2002. Ortisei in Val Gardena 2001, pp. 88-89

## Alter proget

## Vos corelade
*Scultor in Vall Gardena
Sistema de scritura

Un **sistema de scritura** a l'è el codes doperad per la scritura in d'una dada lengua, fad su de vari segn che poden vesser mitud insema per spantegà un concet, che 'l gh'ha de besogn de una bas compartida in tra quei che scriven e che lensgen perchè 'l fonziona.

Se parla de abecee (o *alfabet*) quand che ogni segn, una letera, el gh'ha un so son autonom, de abugida quand che ogni segn l'indica un insema de vocal e consonant e de abjad quand che inn segnade squasi domà i consonant. Gh'è anca di alter forme de scritura, compagne di pitograma e di logograma indova che gh'è vari segn che rapresenten un principi, pussee che un son.

## Riferiment
*DSS

## Alter proget

## Vos corelade
*Scriptio defectiva